钦定古今图书集成/明伦汇编/官常典/第357卷 > 袁宗儒
## 钦定古今图书集成/明伦汇编/官常典/第357卷 > 袁宗儒

按《明外史齐之鸾传》：“袁宗儒，字醇夫，雄县人。正德初
进士，授御史。十二年冬，帝在大同，以郊祀将回銮，既
而复止，宗儒率同官力谏。明年夏，孝贞纯皇后将葬，
帝还京，宗儒等复引灾异，力请罢皇店，遣边兵。既又
谏帝巡边，语极危切，皆不报。擢大理寺丞。嘉靖三年，
争《大礼》，廷杖。历官右佥都御史，巡抚贵州。吏部尚书”
桂萼议“宗儒改调”，遂解职归。未几，起郧阳，改山东。坐
属吏赈饥无术，不能觉察，罢免。以荐起左副都御史，
扈跸承天。还京，卒。